สถานการณ์น้ำที่ท่วมขังบริเวณพื้นที่ลุ่มต่ำริมคลองพระองค์เจ้าไชยานุชิตตอนล่าง น้ำเริ่มลดลงแล้ว
นายประพิศ จันทร์มา อธิบดีกรมชลประทาน กล่าวว่า สถานการณ์น้ำท่วมขังบริเวณพื้นที่ลุ่มต่ำริมคลองพระองค์เจ้าไชยานุชิต ในเขตจังหวัดสมุทรปราการ หลังกรมชลประทาน เข้าไปติดตั้งเครื่องสูบน้ำตามคลองต่างๆ ที่เชื่อมต่อกับคลองพระองค์ฯ ได้แก่ คลองบางขนาก 3 เครื่อง คลองนครเนื่องเขต 3 เครื่อง คลองประเวศบุรีรมย์ คลองสำโรง 3 เครื่อง และ ปตร.สถานีสูบน้ำปากตะคองอีก 3 เครื่อง โดยไม่กระทบต่อพื้นที่ริมคลอง เป็นการตัดยอดน้ำและดึงน้ำในคลองพระองค์ฯตอนบนไปลงแม่น้ำบางปะกง ช่วยลดปริมาณน้ำที่จะไหลลงสู่พื้นที่ตอนล่างบริเวณจังหวัดสมุทรปราการ